  Виталий Пронин Андрей Разин «Ижстален» кивалтӥз 2013-тӥ арын декабрьысен.Хоккейя «Ижсталь» клублэн валтӥсь тренерез Андрей Разин туэ 1-тӥ майысен кивалтыны кутскоз Екатеринбургысь «Автомобилист» командаен - Удмуртиен огкылэз йылпумъяськиз.Андрей Разин «Ижстален» кивалтӥз 2013-тӥ арын декабрьысен. Та дыр куспын команда трос вормонъёс басьтӥз, Россиысь хоккейя регулярной чемпионатын кыкетӥ интыозь ӝутскиз - таӵеез ӧй вал ни совето вакытысен. Но Разин огназ уг кошкы - Екатеринбурге выжыны мылкыд каризы «Ижстальын» кыдам тренеръёс: 2-тӥ тренер Олег Леонтьев, вратарьлэн тренерез Алексей Митрошин, физподготовка понна кыл кутӥсь Александр Ураков.Кызьы ивортэ Спортъя но мугорез кыдатонъя министерство,  "Ижсталь"-лэн выль тренерез луиз азьвыл защитник луыса шудӥсь Ильназ Загитов, соин контракт 1 арлы гожтэмын. Ильназ Загитов кема аръёс ӵоже шудэ ни та хоккей клубын - оглом 15 сезон.Елена Никитина Туспуктэм: hcizhstal.ru Теги: Ижсталь хоккей  